|  |  |  |
| --- | --- | --- |
| **Criteria 6 : Student Support Service** | | |
| **Req-6.5** | **:** | The competences of the support staff rendering student services are shown to be identified for recruitment and deployment. These competences are shown to be evaluated to ensure their continued relevance to stakeholders needs. Roles and relationships are shown to be well-defined to ensure smooth delivery of the services. |

**ผลการดำเนินงาน ระดับมหาวิทยาลัย**

การจ้างบุคลากรประเภทสนับสนุนนั้น มหาวิทยาลัยได้กำหนดหลักเกณฑ์วิธีการคัดเลือกไว้อย่างชัดเจน โดยในกระบวนการคัดเลือกของตำแหน่งประเภทสนับสนุนนั้น กำหนดให้มีการสอบแข่งขันเท่านั้น เพื่อให้สามารถคัดเลือกบุคคลที่มีคุณสมบัติเหมาะสมกับตำแหน่ง โดยมหาวิทยาลัยพิจารณาคุณสมบัติซึ่งกำหนดไว้ตาม[มาตรฐานกำหนดตำแหน่ง](http://personnel.mju.ac.th/standard_position.php) ทั้งในด้านคุณวุฒิหรือประสบการณ์ที่เกี่ยวข้อง ทั้งนี้ [หลักเกณฑ์การคัดเลือก](https://personnel.mju.ac.th/edoc/rules/28460.pdf)จะประกอบด้วยภาคความรู้ความสามารถทั่วไป ภาคความรู้ความสามารถที่ใช้เฉพาะตำแหน่ง และภาคความเหมาะสมกับตำแหน่ง

และเมื่อบุคคลดังกล่าว[ได้รับการจ้างเป็นบุคลากรของมหาวิทยาลัย](http://personnel.mju.ac.th/edoc/rules/30092.pdf)แล้วนั้น จะต้องเข้าสู่กระบวนการทดลองปฏิบัติงาน โดยองค์ประกอบการประเมินการทดลองปฏิบัติงาน ประกอบด้วยสมรรถนะหลัก สมรรถนะประจำกลุ่มงาน และพฤติกรรมในการปฏิบัติงาน และมหาวิทยาลัยยังกำหนดให้มี[การประเมินสมรรถนะ](http://personnel.mju.ac.th/competency_handbook.php)เป็นส่วนหนึ่งของหลักเกณฑ์[การประเมินผลการปฏิบัติงาน](https://personnel.mju.ac.th/edoc/rules/27070.pdf)เพื่อเลื่อนเงินเดือนและค่าจ้างประจำปีด้วย

ในการคัดเลือกบุคลากรประเภทสนับสนุน มหาวิทยาลัยได้กำหนดคุณสมบัติของผู้สมัครจะต้องมีคุณสมบัติทั่วไปและไม่มีลักษณะต้องห้ามตามข้อ 9 แห่งข้อบังคับมหาวิทยาลัยแม่โจ้ ว่าด้วยการบริหารงานบุคคล พ.ศ. 2566 เป็นหลัก และพิจารณาผู้ที่มีคุณสมบัติเหมาะสมกับงานที่จะได้รับมอบหมายและมีคุณสมบัติเฉพาะสำหรับตำแหน่งตามที่กำหนดไว้ในมาตรฐานกำหนดตำแหน่งของพนักงานมหาวิทยาลัย มีการจัดทำประกาศรับสมัครซึ่งได้กำหนดคุณสมบัติของผู้สมัคร วัน เวลาและสถานที่รับสมัคร เอกสารหลักฐานที่ต้องนำมายื่นในวันสมัคร วันประกาศรายชื่อผู้มีสิทธิ์เข้ารับการสอบแข่งขัน การดำเนินการสอบแข่งขัน การประกาศผลการสอบแข่งขัน การจ้าง ผ่านเว็บไซต์ของมหาวิทยาลัย และของส่วนงาน/หน่วยงาน

สำหรับการกำหนดสมรรถนะของบุคลากรประเภทสนับสนุน มหาวิทยาลัยได้กำหนดไว้อย่างชัดเจน ตาม[คู่มือสมรรถนะมหาวิทยาลัยแม่โจ้ ฉบับปรับปรุง มิถุนายน 2554](https://hrd.mju.ac.th/goverment/25630206142303_hrd/Doc_25660608174350_462230.pdf) และได้กำหนดมาตรฐานของสมรรถนะตามตำแหน่งและระดับตำแหน่ง โดยแบ่งเป็นสมรรถนะหลัก (Core Competency) สมรรถนะประจำกลุ่มงาน (Functional Competency) และสมรรถนะของผู้บริหาร (Managerial Competency) โดยรายละเอียดของการประเมินสมรรถนะ ได้มีการประกาศใช้และมีการสื่อสารให้บุคลากรประเภทวิชาการได้รับทราบและเข้าใจตรงกันอย่างทั่วถึง โดยบุคลากรประเภทสนับสนุนที่เป็นข้าราชการพลเรือนในสถาบันอุดมศึกษา จะมีการประเมินปีละ 2 ครั้ง (ทุก 6 เดือน) ในส่วนของบุคลากรประเภทสนับสนุนที่เป็นพนักงานมหาวิทยาลัยและพนักงานส่วนงาน จะมีการประเมินปีละ 1 ครั้ง เพื่อใช้ประกอบการพิจารณาการเลื่อนเงินเดือน/ค่าจ้าง และจากผลการประเมินสมรรถนะ มหาวิทยาลัยจะนำผลดังกล่าวใช้เป็นข้อมูลประกอบการจัดทำแผนบริหารทรัพยากรมนุษย์ และในส่วนของส่วนงานต่าง ๆ ก็ได้มีการนำผลการประเมินสมรรถนะไปใช้ประกอบการจัดทำแผนพัฒนาบุคลากรของส่วนงาน ตามลำดับ

ในส่วนของบุคลากรประเภทสนับสนุน ที่มีหน้าที่ให้บริการแก่ผู้มีส่วนได้ส่วนเสียหรือผู้มารับบริการ ซึ่งได้แก่ ตำแหน่ง นักวิชาการศึกษา นักวิทยาศาสตร์ นักแนะแนวการศึกษาและอาชีพ นักวิชาการเกษตร นักวิชาการคอมพิวเตอร์ ทางมหาวิทยาลัย ได้มีการกำหนดสมรรถนะของตำแหน่งดังกล่าว ให้มีสมรรถนะตาม[คู่มือสมรรถนะมหาวิทยาลัยแม่โจ้ ฉบับปรับปรุง มิถุนายน 2554](https://hrd.mju.ac.th/goverment/25630206142303_hrd/Doc_25660608174350_462230.pdf) และได้กำหนดให้แต่ละตำแหน่งมีค่ามาตรฐานของสมรรถนะตามตำแหน่งและระดับ ดังนี้

1. กลุ่มที่ 6 กลุ่มงานเทคโนโลยีสารสนเทศ ได้แก่ นักวิชาการคอมพิวเตอร์
2. กลุ่มที่ 7 กลุ่มงานบริการการศึกษา (รวมกลุ่มวิเทศสัมพันธ์) ได้แก่ นักวิชาการศึกษา นักแนะแนวการศึกษาและอาชีพ
3. กลุ่มที่ 9 กลุ่มช่วยวิชาการ ได้แก่ นักวิทยาศาสตร์ นักวิชาการเกษตร

สำหรับการประเมินสมรรถนะ มีขั้นตอนดังนี้

1. มหาวิทยาลัยกำหนดค่ามาตรฐานของสมรรถนะ ตามตำแหน่งและระดับ ของบุคลากรแต่ละราย
2. บุคลากรประเมินสมรรถนะตนเอง
3. ผู้บริหารประเมินสมรรถนะ

ปัจจุบัน มหาวิทยาลัยอยู่ระหว่างการดำเนินการ ปรับปรุงสมรรถนะคู่มือสมรรถนะมหาวิทยาลัยแม่โจ้ ฉบับปรับปรุง มิถุนายน 2554 ที่ใช้อยู่ในปัจจุบัน ให้สอดรับกับ วิสัยทัศน์ของมหาวิทยาลัย และการขับเคลื่อนของมหาวิทยาลัยในการเข้าสู่การเป็นมหาวิทยาลัยในกลุ่มที่ 2 ซึ่งคาดว่าจะดำเนินการแล้วเสร็จภายในปีงบประมาณ พ.ศ. 2567 และจะประกาศใช้สมรรถนะใหม่ ในปีงบประมาณ พ.ศ. 2568

**ผลการดำเนินงาน ระดับคณะ**

คณะผลิตกรรมการเกษตร ได้มีการ.......